MKATABA WA KUUZIANA ‘GOODWILL’

MKATABA HUU umefanyika leo hii tarehe ………..Mwezi wa February 2005

KATI YA

NDUGU HERINE ELLON ABUOK wa S.L.P 1048 MWANZA, (ambaye ni msimamizi wa mirathi ya marehemu ELLON ABUOK) ambaye katika mkataba huu atajulikana kama Muuzaji (tafsiri ambayo itajumuisha warithi wake na wote wanaopata haki kisheria kutoka kwake) kwa upande mmoja

NA

NDUGU DONALD KAHEMA wa S.L.P 11888 MWANZA, ambaye katika mkataba huu atajulikana kama Mnunuzi (tafsiri ambayo itajumuisha warithi wake na wote wanaopata haki kisheria kutoka kwake) kwa upande mwingine.

KWA KUWA marehemu ELLON ABUOK alikuwa ni mpangaji halali katika sehemu ya biashara katika nyumba iliyojengwa kiwanja No.…………. kitalu………….(apartment No 9) Barabara ya Stesheni katika jiji la Mwanza.

NA KWA KUWA Marehemu alikuwa mpangaji halali wa Shirika la Nyumba (T) (NHC)

NA KWA KUWA sehemu hiyo imezoeleka na sasa ni maarufu kutokana na kufikika kirahisi na huduma nzuri ya ‘Hardware’ iliyokuwa ikitolewa na marehemu ELLON ABOUK. 

NA KWA KUWA msimamizi wa mirathi hawezi kuendelea na biashara hiyo.

SASA BASI mkataba huu unashuhudia kwamba:-

1. Muuzaji anamuuzia Mnunuzi ‘Goodwill’ tu kwa shilingi million tano, mia tano elfu (Tshs 5,500,000/=) tu na kwamba Mnunuzi ataweka bidhaa zake mwenyewe au kutumia sehemu hiyo atakavyotaka kulingana na watakavyokubaliana na mwenye nyumba.

2. Bei ya mapatano ya shilling million tano, mia tano elfu (Tshs 5,500,000/=) imelipwa yote kabla ya kusaini mkataba huu na Mnunuzi kwa kusaini mkataba huu anakiri kupokea kiasi hicho cha fedha.

3. Mara tu baada ya kusaini mkataba huu, Mnunuzi atamiliki sehemu hiyo ya biashara mara moja.

4. Baada ya kusaini mkataba huu, Mnunuzi NDUGU DONALD KAHEMA ataomba kwa Shirika la Nyumba Tanzania awe mpangaji wao na kama atakataliwa, Mnunuzi na Muuzaji watarudi kwenye nafasi zao za awali kabla ya mkataba huu.

5. Mnunuzi hata husika na wadeni wa biashara ya Muuzaji.

WAHUSIKA wanakiri kuwa haya ndiyo makubaliano yao kwa kuweka mikono yao tarehe, mwezi na mwaka kama inavyoonekana hapa.


IMESAINIWA na KUTOLEWA hapa 

MWANZA na HERINE E. ABUOK 

ambaye namfahamu binafsi mbele yangu 

leo tarehe……February 2005.



HERINE E. ABUOK
SAHIHI:…………………….…………

ANWANI:……………….…………….

SIFA:……………………….……..……


IMESAINIWA na KUTOLEWA hapa 

MWANZA na DONALD KAHEMA 

ambaye namfahamu binafsi mbele yangu 

leo tarehe……February 2005.



DONALD KAHEMA
SAHIHI:…………………...……………

ANWANI:……………………………...

SIFA:……………………………………

Imetayarishwa Na

Ndugu Herine Abuok

MWANZA.

